b'\n_START_ARTICLE_\nTermisk ekspansion\n_START_PARAGRAPH_\nTermisk ekspansion er et materiales tendens til at \xc3\xa6ndre rumfang ved forandringer i temperatur. N\xc3\xa5r et stof varmes op begynder partiklerne at bev\xc3\xa6ge sig hurtigere og holde en st\xc3\xb8rre gennemsnitlig afstand. Materialer som tr\xc3\xa6kker sig sammen ved \xc3\xb8get temperatur er sj\xc3\xa6ldne; denne effekt er begr\xc3\xa6nset i st\xc3\xb8rrelse og opst\xc3\xa5r kun indenfor begr\xc3\xa6nsede temperaturomr\xc3\xa5der. Ekspansionsgraden divideret med forandringen i temperatur kaldes materialets koefficient af termisk ekspansion og varierer generelt med temperatur.'